en da eo sv da da en en nl da en en de nl en da en en en nl da sv de en en cs da da da da da da da da en it da da en nn da vi da da da da da da en en da da da da pl da da da da da da en fr
Kundens ønske var et redesign, der bragte det grafiske look i en ny retning.
Vi søgte desuden efter en gennemgående idé, der ville fungere som brochurens “røde tråd” og et billede på:
SIS’ møbelfunktionalistiske viden og erfaring
SIS’ store udvalg af møbler og tilbehør
SIS’ indsigt i de studerendes og lærernes hverdag
SIS’ kreative tilgang til produkter og løsninger
Og oven i alt dette ville det jo være perfekt, hvis idéen knyttede sig uløseligt til SIS-navnet.
Noget af en mundfuld, men vi fandt en løsning:
En oase kan beskrives som et ekstraordinært frugtbart område, hvor elementerne trives og mennesker rejser mod og mødes, for at tanke op og ruste sig med henblik på den videre færd.
En uddannelsesinstutition er på samme vis et afgrænset område, hvor de studerende kan suge til sig af viden og kreativitet, møde ligestillede og dyrke egen udvikling og styrkelse inden den videre rejse i livet.
Inspirationsbrochure rettet mod videregående uddannelser, 60 sider.
Fastlæggelse af indholdsmæssigt koncept
Fastlæggelse af tryksagens format
Forslag til tryktekniske valg med henblik på at skille sig ud
SIS functional furnitures målgruppe er jo netop uddannelsesinstitutioner – og da kataloget samtidig afspejler det omfattende produktsortiment, valgte vi billedet af oasen som den røde tråd og at døbe brochuren “OASIS”.
En oase af løsninger og uddannelsesrettede møbler, fyldt med inspirerende billeder.
På baggrund af et bredt produktprogram tilbydes totale inventarløsninger og læseren guides igennem indretning af forskellige oaser som undervisningslokalet, kantinen, fællesrummet, auditoriet og faglokalet – samt lærerværelset og administrationen.
Et gennemgående designelement blev et net af knudepunkter – oaser – forbundet med streger i et “organisk” mønster.
Alle knudepunkter fik tildelt relevante ord, som f.eks.: Fordybelse, samvær, fremtid, nytænkning, læring, kreativitet og så videre.
Desuden foreslog vi at benytte en ekstra trykfarve, Pantone sølvmetallic, for at sende et eksklusivt signal tilsvarende produkternes høje kvalitetsniveau.
(Dvs. at alt hvad du ser af gråt på billederne her, i virkeligheden er sølv i den færdige tryksag.)
Omslaget blev holdt i overvejende hvidt og fik en softcoat-cachering, der er er virkelig lækker at røre ved.
Sammen med den førnævnte sølvmetallic, anvendt med måde, er udtrykket særdeles eksklusivt – både visuelt og taktilt.
Formatet er lidt usædvanligt 21,5 x 27,5 cm, der med sine flotte og anderledes proportioner også adskiller sig fra “metervaren”.
Møbelkatalog, SIS functional furniture
Parløb a/s · Gammelbro 70 E 1.2 · 7190 Billund · Fredericia: Grønnemarken 23, Erritsø · 7000 Fredericia · CVR 31 348 749 · Tel 7665 2000 · mail@parlob.dk